《左右生题名》
宋代·李石

蜀地虽远天之涯，蜀人只隔一水巴。
自从文翁建此学，此俗化为齐鲁家。
泮林春风桑椹熟，集鼓坎坎闻晨挝。
诸生堂奥分左右，相比以立如排衙。
九牧之金充岁贡，搜出精矿遗其沙。
卿云褒武皆蜀秀，虎豹各自雄须牙。
两京得人广数路，忍使丘中留子嗟。
不然题名百许辈，无一显者何谓耶。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。